Як жа ўзнікалі такія легенды? Справа ў тым, што яны маюць глыбокія язычніцкія карані. Некаторых міфічных істот можна лёгка супаставіць з падобнымі вобразамі язычніцкіх багоў. Напрыклад, па ўяўленнях нашых продкаў у кожнай стыхіі быў свой ахоўнік. Гэта адбілася на сучасных героях так званых страхаў: лесавіках, вадзяніках, дамавіках. Кожны з іх з’яўляецца своеасаблівым аналагам сваіх папярэднікаў. Такім чынам, былічкі пачалі існаваць ужо з першымі спробамі зараджэння рэлігіі, а значыць, узніклі раней за ўсе астатнія віды легендаў і паданняў. Менавіта таму я і вырашыла пачаць сваю працу з гэтых легендаў, з самых вытокаў фальклору.